Лидия Мухаринская

Лидия  Мухаринская ( 27.03.1906, Тифлис, Грузия - 24.05.1987, Минск, Беларусия) - этномузыка белгече,  тарихчысы, укытучы, публицист. Беларусия ССРының атказанган  артисты (1974). Сәнгать фәннәре кандидаты (1968). Доцент (1969). БССР Композиторлар Союзы әгъзасы.

 Биография 
Лидия Сауловна Мухаринская 1906 елның 14 мартында (яңа стиль буенча 27 март) Тифлистә туган.

Бик  иртә әтисен, аннары әнисен дә югалта.  Мәскәүдә апалары белән яши. 1937 елда, Лидия консерваториядә укыганда, аның ике апасы кулга алына һәм 10 елга иректән мәхрүм ителә.

Лидия  Мухаринская А.К. Глазунов исемендәге музыка көллиятендә  белем ала. 

1932 елда  Мәскәү дәүләт консерваториясенең тарихи-теоретик факультетына укырга керә (А.А. Хохловкина сыйныфы). 

1939 елда  Римский-Корсаков исемендәге Мәскәү дәүләт консерваториясен тәмамлый. А.В.Луначарский исемендәге Белорус дәүләт консерваториясенә эшкә җибәрелә.

1941 елның 22 июнендә  Мәскәүгә  командировкага килә,  Л.А. Мазель кафедрасында чыгыш  ясый.

Минсктига кире кайта алмый,  шәфкать туташлары консерваториясенә языла. Аны тәмамлангач, 1941 елның сентябрендә аны 324 нче укчылар  дивизиясенең медсанбатына җибәрәләр, һәм ул Көнигсбергка кадәр барып  җитә. Сугышны Ерак Көнчыгышта тәмамлый.

1945-1946 елларда  Мәскәүнең Ленинград районы музыка училищесында укытучы булып эшли, 1947 елда Горький консерваториясендә (хәзерге М. И. Глинка исемендәге  Түбән Новгород дәүләт консерваториясе), 1947-1948 елларда  кабат Мәскәүдә Мәскәү консерваториясе каршындагы музыка мәктәбендә укыта. 

1948 елда Беларусиягә кайта һәм гомеренең ахырына кадәр Беларус дәүләт консерваториясендә һәм Беларусия ССР композиторлар берлегендә  укытучылык, фәнни һәм публицистик эшчәнлек белән шөгыльләнә.

1968 елд Мәскәү консерваториясендә «Современная белорусская народная песня (Белорусское народное песнетворчество советской эпохи): Историческое развитие. Интонационный склад» темасына кандидатлык диссертациясен яклый.

1969 елдан - Беларусия консерваториясенең доценты.

Озак еллар Дмитрий Шостакович белән элемтәдә тора, яшь  чактан  гомеренең  соңгы елларына кадәр  пианист Мария Гринберг белән дус була.

II дәрәҗә Ватан сугышы ордены һәм медальләр белән бүләкләнә.

1987 елның 24 маенда Минскида  үлә. 

Россия Дәүләт әдәбият һәм сәнгать архивында  Л.С.Мухаринская белән бәйле документлар бар. Мухаринская Лидия Сауловна

 Чыганаклар 

 Мухаринская Лидия Сауловна // Биографический справочник. — Мн.: «Белорусская советская энциклопедия» имени Петруся Бровки, 1982. — Т. 5. — С. 443. — 737 с.
 Юдзеніч Н. Л. Мухарынская // Беларуская музыка. Мiнск, 1977. Вып. 2.

 Искәрмәләр 

 Сылтамалар 

 Мухаринская Лидия Сауловна
 Лидия Сауловна Мухаринская (1906—1987) 
 Друг и учитель всей семьи
 Фольклористка Лидия Мухаринская в воспоминаниях учеников и друзей
 [intoclassics.net/publ/5-1-0-245 Лидия Сауловна Мухаринская. В ПОИСКАХ СОВРЕМЕННОГО ОБРАЗА]

Төркем:Бөек Ватан сугышында катнашучы хатын-кызлар
Төркем:Сәнгать фәннәре кандидатлары
Төркем:ССРБ педагоглары
Төркем:Мәскәү консерваториясен тәмамлаучылар
Төркем:«Японияне җиңгән өчен» медале белән бүләкләнүчеләр
Төркем:«1941-1945 еллардагы Бөек Ватан сугышында Алманияне җиңгән өчен» медале белән бүләкләнүчеләре
Төркем:II дәрәҗә Ватан сугышы ордены кавалерлары
Төркем:Минскта вафатлар
Төркем:Әлифба буенча шәхесләр
Төркем:1987 елда вафатлар
Төркем:24 май көнне вафатлар
Төркем:Тифлистә туганнар
Төркем:1906 елда туганнар
Төркем:27 март көнне туганнар